钦定古今图书集成/明伦汇编/官常典/第726卷 > 王翊 蒲东卯 刘当可 邵复 罗由 赵
## 钦定古今图书集成/明伦汇编/官常典/第726卷 > 王翊 蒲东卯 刘当可 邵复 罗由 赵

崇启　：罗君文　、冯仲煜　、李大全　、赵晨胡天启

按《宋史忠义传》：“翊字公辅，郫县人。宝庆元年进士。吴
曦尝招之入幕。及曦以蜀叛，抗节不拜，为陈大义。曦
怒，囚翊，欲烹之，曦诛而免。嘉熙元年，制置使丁黼辟
为参议官。先遣其家归乡里，为文诀先墓，誓以身死
报国。及北兵至帐前，提举官成驹先走，黼仓卒迎敌，
败死。翊与司理王璨、运司干官李日宣等募兵拒守。”
兵入公署，见翊朝服危坐，问为何人，曰：“小官食天子
之禄，临难不能救，死有馀罪，可速杀我。”又问“何以不
走？”曰：“愿与此城俱亡。”北兵相谓曰：“忠臣也。”戒勿杀敌，
纵火大掠，翊以朝服赴井死。兵后，其家出其尸井中，
衣冠俨如也。转运副使蒲东卯死之。兵屠汉州，权州
事刘当可、判官邵复、录事参军罗由、“司户参军赵崇
启、知雒县罗君文，皆不屈而死。”复，雍六世孙也。入眉
州，知丹陵县冯仲煜死之。取简州，简守李大全死之。
邛守赵晨亲率雅州牌手出战，力尽而死。文州守刘
锐、通判赵汝曏相誓死守，更迭出战，被围旬有五日，
汲道绝，兵民水不入口者半月，至吮妻子之血，卒无
叛志。城垂陷，汝曏犹持双刃入阵，中十六矢，被执以
死。锐先杀其妻父子三人，登文王台自刎死。师至遂
宁，民兵赵朋拒战，左臂已断，而战不休。至重庆，进士
胡天启负母而逃，兵欲杀其母，天启妻张哀号，愿以
身代，不听，卒杀之。天启与其妻呼天大骂。大将奇天
启貌，欲活之，谓之曰：“汝从我，当共富贵。”天启愈奋骂，
于是夫妇同死。事闻，翊、汝、曏皆立庙赐谥，馀褒恤有
差。